AURA "2022Q3

บริษัท ออโรร่า ดีไซน์ จำกัด (มหาชน) และบริษัทย่อย

หมายเหตุประกอบงบการเงินระหว่างกาล

สำหรับงวดสามเดือนและเก้าเดือนสิ้นสุดวันที่ 30 กันยายน 2565	“ยังไม่ได้ตรวจสอบ”

ข้อมูลทั่วไป

บริษัท ออโรร่า ดีไซน์ จำกัด (มหาชน) (“บริษัท”) เป็นนิติบุคคลซึ่งจัดตั้งขึ้นในประเทศไทยและเมื่อวันที่ 30 มิถุนายน 2565 บริษัทจดทะเบียนแปรสภาพเป็นบริษัทมหาชนจำกัดกับกระทรวงพาณิชย์ และเปลี่ยนชื่อจาก “บริษัท ออโรร่า ดีไซน์ จำกัด” เป็น “บริษัท ออโรร่า ดีไซน์ จำกัด (มหาชน)” และสำนักงานจดทะเบียนตั้งอยู่เลขที่ 444 ซอยอุดมสุข 26 แขวงบางนาเหนือ เขตบางนา กรุงเทพมหานคร 10260 บริษัทมีสาขาหน้าร้านจำหน่ายสินค้าและให้บริการในกรุงเทพฯ และต่างจังหวัด จำนวน 266 สาขา (ปี 2564 : 250 สาขา)

บริษัทและบริษัทย่อย (“กลุ่มบริษัท”) ดำเนินธุรกิจเกี่ยวกับ

จำหน่ายและรับซื้อเครื่องประดับประเภททองรูปพรรณ เพชร อัญมณีและทองเค

รับขายฝากเครื่องประดับประเภททองรูปพรรณ เพชร อัญมณีและทองเค

งบการเงินระหว่างกาลได้รับการอนุมัติให้ออกโดยคณะกรรมการบริษัท เมื่อวันที่ 9 พฤศจิกายน 2565

เกณฑ์การจัดทำงบการเงินระหว่างกาล

งบการเงินระหว่างกาลจัดทำขึ้นตามมาตรฐานการบัญชี ฉบับที่ 34 เรื่อง “การรายงานทางการเงินระหว่างกาล” รวมถึงการตีความและแนวปฏิบัติทางการบัญชีซึ่งประกาศใช้โดยสภาวิชาชีพบัญชี และข้อกำหนดของคณะกรรมการกำกับหลักทรัพย์และตลาดหลักทรัพย์ กลุ่มบริษัทเลือกนำเสนองบการเงินระหว่างกาลแบบย่อ และกลุ่มบริษัทแสดงรายการในงบแสดงฐานะการเงิน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้นและงบกระแสเงินสดในรูปแบบเดียวกับงบการเงินประจำปี

งบการเงินระหว่างกาลไม่ได้รวมข้อมูลทางการเงินทั้งหมดตามข้อกำหนดสำหรับงบการเงินประจำปีแต่เน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ เพื่อไม่ให้ซ้ำซ้อนกับข้อมูลที่ได้เคยนำเสนอรายงานไปแล้ว ดังนั้น การอ่านงบการเงินระหว่างกาลจึงควรอ่านควบคู่กับงบการเงินประจำปีล่าสุด

งบการเงินระหว่างกาลฉบับภาษาไทยจัดทำและแสดงหน่วยเงินตราเป็นสกุลเงินบาทซึ่งเป็นสกุลเงินใช้ในการดำเนินงานของกลุ่มบริษัท และนำเสนอเพื่อวัตถุประสงค์ของการรายงานเพื่อใช้ในประเทศไทยเป็นทางการตามกฎหมาย

การจัดทำงบการเงินระหว่างกาล ผู้บริหารต้องใช้การประมาณและข้อสมมติฐานหลายประการ ซึ่งมีผลกระทบต่อการกำหนดนโยบายและการรายงานจำนวนเงินเกี่ยวกับสินทรัพย์ หนี้สิน รายได้ และค่าใช้จ่าย การประมาณและข้อสมมติฐานมาจากประสบการณ์ในอดีตและปัจจัยต่าง ๆ ผู้บริหารมีความเชื่อมั่นอย่างสมเหตุสมผลภายใต้สภาวการณ์แวดล้อมนั้นซึ่งไม่อาจอาศัยข้อมูลจากแหล่งอื่นและนำไปสู่การตัดสินใจเกี่ยวกับการกำหนดจำนวนสินทรัพย์และหนี้สินนั้น ๆ ดังนั้น ผลเกิดขึ้นจริงจากการตั้งข้อสมมติฐานต่อมูลค่าตามบัญชีของสินทรัพย์และหนี้สินอาจแตกต่างไปจากประมาณการ

ประมาณการและข้อสมมติฐานซึ่งใช้ในการจัดทำงบการเงินระหว่างกาลได้รับการทบทวนอย่างสม่ำเสมอ การปรับประมาณการทางบัญชีบันทึกในงวดบัญชีซึ่งประมาณการได้รับการทบทวน หากการปรับประมาณการกระทบเฉพาะงวดบัญชีนั้น และบันทึกในงวดบัญชีซึ่งปรับประมาณการและงวดบัญชีในอนาคตหากการปรับประมาณการกระทบทั้งงวดบัญชีปัจจุบันและอนาคต

เกณฑ์การจัดทำงบการเงินรวม

งบการเงินรวมระหว่างกาลจัดทำขึ้นโดยรวมงบการเงินของบริษัทและบริษัทย่อย (รวมกันเรียกว่า “กลุ่มบริษัท”)  โดยใช้หลักเกณฑ์เดียวกับงบการเงินรวมสำหรับปีสิ้นสุดวันที่  31 ธันวาคม 2564

งบการเงินรวมจัดทำขึ้นโดยใช้นโยบายการบัญชีเดียวกันสำหรับรายการบัญชีหรือเหตุการณ์ทางบัญชีเหมือนกันหรือคล้ายคลึงกัน

การตัดรายการในงบการเงินรวม

ยอดคงเหลือและรายการบัญชีระหว่างกิจการในกลุ่มบริษัท รวมถึงรายได้หรือค่าใช้จ่ายยังไม่เกิดขึ้นซึ่งเป็นผลมาจากรายการระหว่างกิจการในกลุ่มบริษัท ถูกตัดรายการในการจัดทำงบการเงินรวม

มาตรฐานการรายงานทางการเงินใหม่

มาตรฐานการรายงานทางการเงินเริ่มมีผลบังคับใช้ในงวดปัจจุบัน

ระหว่างงวด กลุ่มบริษัทนำมาตรฐานการรายงานทางการเงินฉบับปรับปรุง จำนวนหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีเริ่มในหรือหลังวันที่ 1 มกราคม 2565 มาถือปฏิบัติ มาตรฐานการรายงานทางการเงินได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการปรับปรุงและอธิบายให้ชัดเจนเกี่ยวกับวิธีปฏิบัติทางการบัญชีและมาตรฐานการรายงานทางการเงินบางฉบับมีการให้ข้อผ่อนปรนในทางปฏิบัติหรือข้อยกเว้นชั่วคราวกับผู้ใช้มาตรฐานการรายงานทางการเงิน

ฝ่ายบริหารประเมินว่าไม่มีผลกระทบอย่างเป็นสาระสำคัญต่องบการเงินของกลุ่มบริษัทในงวดที่เริ่มนำมาตรฐานการรายงานทางการเงินกลุ่มดังกล่าวมาถือปฏิบัติ

นโยบายการบัญชีสำคัญ

เกณฑ์การวัดค่าการจัดทำงบการเงิน

งบการเงินระหว่างกาลจัดทำขึ้นโดยใช้หลักเกณฑ์ นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2564

รายการกับบุคคลหรือกิจการที่เกี่ยวข้องกัน

บุคคลหรือกิจการที่เกี่ยวข้องกันกับบริษัท หมายถึง บุคคลหรือกิจการที่มีอำนาจควบคุมบริษัทและบริษัทย่อยหรือถูกบริษัทและบริษัทย่อยควบคุมไม่ว่าจะเป็นโดยทางตรงหรือทางอ้อม หรืออยู่ภายใต้การควบคุมเดียวกันกับบริษัทและบริษัทย่อย

บุคคลหรือกิจการที่เกี่ยวข้องกันหมายรวมถึงบริษัทร่วมและบุคคลที่มีสิทธิออกเสียงโดยทางตรงหรือทางอ้อมซึ่งมีอิทธิพลต่อบริษัทและบริษัทย่อย ผู้บริหารสำคัญ กรรมการหรือพนักงานของบริษัทและบริษัทย่อยที่มีอำนาจการวางแผนและควบคุมการดำเนินงานของบริษัทและบริษัทย่อยตลอดทั้งสมาชิกในครอบครัวใกล้ชิดกับบุคคลและกิจการที่บุคคลดังกล่าวมีอำนาจควบคุมหรือมีอิทธิพลไม่ว่าโดยทางตรงหรือทางอ้อม

รายการบัญชีที่มีสาระสำคัญกับบุคคลหรือกิจการที่เกี่ยวข้องกัน สำหรับงวดเก้าเดือนสิ้นสุดวันที่ 30 กันยายน 2565 และ 2564 แสดงดังนี้

ค่าตอบแทนผู้บริหารสำคัญ

ค่าตอบแทนผู้บริหารสำคัญ สำหรับงวดเก้าเดือนสิ้นสุดวันที่ 30 กันยายน 2565 และ 2564 ประกอบด้วย

ค่าตอบแทนกรรมการ

ค่าตอบแทนกรรมการเป็นประโยชน์จ่ายให้แก่กรรมการบริษัทตามมาตรา 90 ของพระราชบัญญัติบริษัทมหาชนจำกัด พ.ศ. 2535 โดยไม่รวมเงินเดือนและผลประโยชน์ที่เกี่ยวข้องที่จ่ายให้กับกรรมการซึ่งดำรงตำแหน่งเป็นผู้บริหารของบริษัท

ค่าตอบแทนกรรมการ สำหรับงวดเก้าเดือนสิ้นสุดวันที่ 30 กันยายน 2565 จำนวนเงิน 2 ล้านบาท (ปี 2564 : จำนวนเงิน 0.17 ล้านบาท)

ยอดคงเหลือสินทรัพย์และหนี้สินที่มีสาระสำคัญกับบุคคลหรือกิจการที่เกี่ยวข้องกัน ณ วันที่ 30 กันยายน 2565 และวันที่ 31 ธันวาคม 2564 แสดงดังนี้

เงินให้กู้ยืมระยะสั้นแก่กิจการที่เกี่ยวข้องกัน

เงินให้กู้ยืมระยะสั้นแก่กิจการที่เกี่ยวข้องกัน ณ วันที่ 30 กันยายน 2565 และวันที่ 31 ธันวาคม 2564 ประกอบด้วย

รายการเพิ่มขึ้นและลดลงเงินให้กู้ยืมระยะสั้นแก่กิจการที่เกี่ยวข้องกันสำหรับงวดเก้าเดือนสิ้นสุดวันที่ 30 กันยายน 2565 และ 2564 แสดงดังนี้

เงินกู้ยืมระยะสั้นจากบุคคลหรือกิจการที่เกี่ยวข้องกัน

เงินกู้ยืมระยะสั้นจากบุคคลหรือกิจการที่เกี่ยวข้องกัน ณ วันที่ 30 กันยายน 2565 และวันที่ 31 ธันวาคม 2564 ประกอบด้วย

รายการเพิ่มขึ้นและลดลงเงินกู้ยืมระยะสั้นจากบุคคลหรือกิจการที่เกี่ยวข้องกันสำหรับงวดเก้าเดือนสิ้นสุดวันที่ 30 กันยายน 2565 และ 2564 แสดงดังนี้

เงินกู้ยืมระยะยาวจากบุคคลหรือกิจการที่เกี่ยวข้องกัน

เงินกู้ยืมระยะยาวจากบุคคลหรือกิจการที่เกี่ยวข้องกัน ณ วันที่ 30 กันยายน 2565 และวันที่ 31 ธันวาคม 2564 ประกอบด้วย

รายการเพิ่มขึ้นและลดลงเงินกู้ยืมระยะยาวจากบุคคลหรือกิจการที่เกี่ยวข้องกันสำหรับงวดเก้าเดือนสิ้นสุดวันที่ 30 กันยายน 2565 และ 2564 แสดงดังนี้

บริษัทมีเงินกู้ยืมจากบุคคลหรือกิจการที่เกี่ยวข้องกันโดยทำสัญญาเงินกู้ยืมครบกำหนดจ่ายชำระหนี้คืนภายในวันที่ 16 เมษายน 2565 เว้นแต่ การเรียกชำระหนี้คืนเพื่อซื้อหุ้นเพิ่มทุนของบริษัทตามสัดส่วนการถือหุ้นเดิม คิดดอกเบี้ยในอัตราร้อยละ 3 ต่อปี และไม่มีหลักประกัน

เมื่อวันที่ 4 เมษายน 2565 บริษัทจัดทำบันทึกแก้ไขเพิ่มเติมสัญญาเงินกู้ยืมเพื่อขยายกำหนดระยะเวลาการชำระคืนเงินต้นและดอกเบี้ยเป็นครบกำหนดชำระหนี้คืนภายในวันที่ 16 เมษายน 2566 และบริษัทสามารถทยอยชำระหนี้เงินต้นก่อนครบกำหนดระยะเวลา

เมื่อวันที่ 25 ตุลาคม 2565 บริษัทจ่ายชำระหนี้คืนเงินกู้ยืมจากบุคคลหรือกิจการที่เกี่ยวข้องกันพร้อมดอกเบี้ยจ่ายทั้งจำนวน

ภาระผูกพัน

บริษัทมีภาระผูกพันตามคำสั่งซื้อทองคำแท่งและคำสั่งขายทองคำแท่งกับบริษัท ออโรร่า เทรดดิ้ง จำกัด ณ วันที่ 30 กันยายน 2565 และวันที่ 31 ธันวาคม 2564 แสดงดังนี้

เหตุการณ์ภายหลังวันสิ้นงวดบัญชี แสดงดังนี้

สัญญาสำคัญระหว่างกัน

บริษัททำสัญญาเช่าพื้นที่และอาคารสำนักงานกับบุคคลหรือกิจการที่เกี่ยวข้องกัน ดังนี้

การค้ำประกันหนี้สินระหว่างกัน

ณ วันที่ 30 กันยายน 2565 และวันที่ 31 ธันวาคม 2564 บุคคลหรือกิจการที่เกี่ยวข้องกันมีหลักประกันหนี้สินระหว่างกัน (ดูหมายเหตุ 10 และ 14) ดังนี้

บริษัทที่เกี่ยวข้องกันจดจำนองที่ดินและสิ่งปลูกสร้างที่มีอยู่แล้วและ/หรือที่จะมีขึ้นในภายหน้าบางส่วนเป็นหลักประกันเงินกู้ยืมจากสถาบันการเงินของบริษัท

กรรมการบริษัทจดจำนองที่ดินและสิ่งปลูกสร้างที่มีอยู่แล้วและ/หรือที่จะมีขึ้นในภายหน้า เป็นหลักประกันเงินกู้ยืมจากสถาบันการเงินของบริษัท

บริษัทที่เกี่ยวข้องกันและกรรมการบริษัทค้ำประกันวงเงินกู้ยืมจากสถาบันการเงินของบริษัท

บริษัทที่เกี่ยวข้องกันนำเงินฝากธนาคารเป็นหลักประกันเงินกู้ยืมจากสถาบันการเงินของบริษัท

เมื่อวันที่ 31 สิงหาคม 2565 บริษัททำบันทึกข้อตกลงเพื่อให้บริษัทและบริษัทที่เกี่ยวข้องกันได้รับการปลดภาระจากการเป็นผู้ค้ำประกันวงเงินสินเชื่อจากสถาบันการเงินของบริษัทบริษัทที่เกี่ยวข้องกัน และบุคคลที่เกี่ยวข้องกันจะได้รับการปลดภาระจากการเป็นผู้ค้ำประกันวงเงินสินเชื่อจากสถาบันการเงินเมื่อบริษัทเป็นบริษัทจดทะเบียนในตลาดหลักทรัพย์แห่งประเทศไทย

ลักษณะความสัมพันธ์

หลักเกณฑ์การคิดรายได้และค่าใช้จ่ายระหว่างกัน

เงินสดและรายการเทียบเท่าเงินสด

เงินสดและรายการเทียบเท่าเงินสด ณ วันที่ 30 กันยายน 2565 และวันที่ 31 ธันวาคม 2564 ประกอบด้วย

ลูกหนี้การค้าและลูกหนี้อื่น

ลูกหนี้การค้าและลูกหนี้อื่น ณ วันที่ 30 กันยายน 2565 และวันที่ 31 ธันวาคม 2564 ประกอบด้วย

สัญญารับขายฝากแสดงรายละเอียดดังนี้

ลูกหนี้รับขายฝากเป็นธุรกรรมเงินให้กู้ยืมแก่ลูกค้าทั่วไปในรูปแบบสัญญารับขายฝากเครื่องประดับประเภททองรูปพรรณ เครื่องประดับเพชร เครื่องประดับอัญมณีและทองเค มูลหนี้แต่ละสัญญาไม่เกินมูลค่ายุติธรรมของทองคำและเพชร ณ ขณะเวลาทำสัญญารับขายฝาก กำหนดระยะเวลาไม่เกิน 2 เดือน หากครบกำหนดจะผ่อนผันเพิ่มเติมอีก 14 วัน และอัตราดอกเบี้ยไม่เกินร้อยละ 15 ต่อปี บริษัทเก็บรักษาเครื่องประดับตามสัญญารับขายฝากโดยถือเป็นหลักประกันเงินให้กู้ยืม ลูกหนี้มีสิทธิชำระหนี้คืนเงินต้นและดอกเบี้ยพร้อมทั้งไถ่ถอนหลักประกันภายในกำหนดระยะเวลาของสัญญารับขายฝาก และลูกหนี้สามารถต่อสัญญารับขายฝากเมื่อครบกำหนดและชำระดอกเบี้ยถูกต้อง ดังนั้น หากครบกำหนดระยะเวลาไถ่ถอนลูกหนี้ไม่จ่ายชำระหนี้พร้อมชำระดอกเบี้ยเพื่อไถ่ถอนหลักประกัน หรือไม่ต่อสัญญารับขายฝากพร้อมชำระดอกเบี้ย บริษัทสามารถยึดเครื่องประดับซึ่งเป็นหลักประกันทันทีพร้อมทั้งถือเป็นรายการซื้อสินค้าจากลูกค้าอย่างสมบูรณ์ตามหลักการบัญชี

ณ วันที่ 30 กันยายน 2565 และวันที่ 31 ธันวาคม 2564 กลุ่มบริษัทแสดงยอดลูกหนี้การค้า แยกตามจำนวนเดือนค้างชำระดังนี้

สินค้าคงเหลือ

สินค้าคงเหลือ ณ วันที่ 30 กันยายน 2565 และวันที่ 31 ธันวาคม 2564 ประกอบด้วย

สำหรับงวดเก้าเดือนสิ้นสุดวันที่ 30 กันยายน 2565 และ 2564 ต้นทุนของสินค้าคงเหลือบันทึกรวมในบัญชีต้นทุนขาย ดังนี้

สำหรับงวดเก้าเดือนสิ้นสุดวันที่ 30 กันยายน 2565 ค่าเผื่อการลดมูลค่าสินค้าแสดงรายการเคลื่อนไหวดังนี้

ณ วันที่ 30 กันยายน 2565 และวันที่ 31 ธันวาคม 2564 กลุ่มบริษัทนำสินค้าคงเหลือเป็นหลักประกันตามสัญญา (ดูหมายเหตุ 14) ซึ่งสินค้าคงเหลือติดภาระหลักประกันวงเงินกู้ยืมจากสถาบันการเงิน ดังนี้

ที่ดิน อาคารและอุปกรณ์

รายการเปลี่ยนแปลงที่ดิน อาคารและอุปกรณ์ สำหรับงวดเก้าเดือนสิ้นสุดวันที่ 30 กันยายน 2565 แสดงดังนี้

รายการเปลี่ยนแปลงสินทรัพย์สิทธิการใช้ซึ่งรับรู้เป็นที่ดิน อาคารและอุปกรณ์ สำหรับงวดเก้าเดือนสิ้นสุดวันที่ 30 กันยายน 2565 แสดงดังนี้

สัญญาเช่า

สินทรัพย์สิทธิการใช้

รายการเปลี่ยนแปลงสินทรัพย์สิทธิการใช้ สำหรับงวดเก้าเดือนสิ้นสุดวันที่ 30 กันยายน 2565 แสดงดังนี้

หนี้สินตามสัญญาเช่า

หนี้สินตามสัญญาเช่า ณ วันที่ 30 กันยายน 2565 และวันที่ 31 ธันวาคม 2564 ประกอบด้วย

รายการเปลี่ยนแปลงหนี้สินตามสัญญาเช่า สำหรับงวดเก้าเดือนสิ้นสุดวันที่ 30 กันยายน 2565 แสดงดังนี้

ณ วันที่ 30 กันยายน 2565 และวันที่ 31 ธันวาคม 2564 หนี้สินตามสัญญาเช่าแสดงตามระยะเวลาครบกำหนดการจ่ายชำระหนี้ ดังนี้

เงินเบิกเกินบัญชีธนาคารและเงินกู้ยืมระยะสั้นจากสถาบันการเงิน

เงินเบิกเกินบัญชีธนาคารและเงินกู้ยืมระยะสั้นจากสถาบันการเงิน ณ วันที่ 30 กันยายน 2565 และวันที่ 31 ธันวาคม 2564 ประกอบด้วย

วงเงินสินเชื่อจากสถาบันการเงินแสดงรายละเอียดดังนี้

เจ้าหนี้การค้าและเจ้าหนี้อื่น

เจ้าหนี้การค้าและเจ้าหนี้อื่น ณ วันที่ 30 กันยายน 2565 และวันที่ 31 ธันวาคม 2564 ประกอบด้วย

หนี้สินส่วนที่ถึงกำหนดชำระภายในหนึ่งปี

หนี้สินส่วนที่ถึงกำหนดชำระภายในหนึ่งปี ณ วันที่ 30 กันยายน 2565 และวันที่ 31 ธันวาคม 2564 ประกอบด้วย

หนี้สินหมุนเวียนอื่น

หนี้สินหมุนเวียนอื่น ณ วันที่ 30 กันยายน 2565 และวันที่ 31 ธันวาคม 2564 ประกอบด้วย

บริษัทประมาณการรับคืนสินค้ากลุ่มเครื่องประดับเพชรซึ่งกำหนดเงื่อนไขการรับคืนสินค้าแบบไม่กำหนดระยะเวลา จากข้อมูลสถิติการรับคืนสินค้าจากลูกค้าในอดีตที่เกิดขึ้นจริง นับตั้งแต่วันที่ขายสินค้าเพื่อคำนวณประมาณการรับคืนสินค้าที่คาดว่าจะเกิดขึ้นในอนาคต ประมาณ 10 ปี นับตั้งแต่วันที่ขายสินค้า กำหนดอัตราราคารับคืนสินค้าตามแต่ละกลุ่มสินค้า ความสมบูรณ์ของหลักฐานและความสมบูรณ์ของสภาพสินค้า นอกจากนี้ บริษัทได้ตั้งค่าเผื่อการลดมูลค่าสินค้าสำหรับสินค้าที่คาดว่าจะได้รับคืน

บริษัทบันทึกประมาณการรับคืนสินค้าลดยอดรายได้จากการขายพร้อมกับ “บัญชีหนี้สินเงินคืน” ด้วยมูลค่าตามอัตรารับคืนสินค้า และลดยอดต้นทุนขายพร้อมกับ “บัญชีสิทธิการได้รับคืนสินค้า” ด้วยมูลค่าต้นทุนสินค้า

เงินกู้ยืมจากสถาบันการเงิน

เงินกู้ยืมจากสถาบันการเงิน ณ วันที่ 30 กันยายน 2565 และวันที่ 31 ธันวาคม 2564 ประกอบด้วย

รายการเพิ่มขึ้นและลดลงเงินกู้ยืมจากสถาบันการเงิน สำหรับงวดเก้าเดือนสิ้นสุดวันที่ 30 กันยายน 2565 แสดงดังนี้

บริษัททำสัญญาแลกเปลี่ยนอัตราดอกเบี้ย (Interest Rate Swap) สำหรับวงเงินกู้ยืมระยะยาวจากสถาบันการเงินแห่งหนึ่ง เพื่อเปลี่ยนอัตราดอกเบี้ยลอยตัวเป็นอัตราดอกเบี้ยคงที่

มูลค่ายุติธรรมตราสารอนุพันธ์สำหรับสัญญาแลกเปลี่ยนอัตราดอกเบี้ยเงินกู้ยืมจากสถาบันการเงิน ณ วันที่ 30 กันยายน 2565 จำนวนเงิน 2.08 ล้านบาท (ปี 2564 : 13.14 ล้านบาท) (ดูหมายเหตุ 13) บริษัทบันทึกรับรู้กำไรจากการวัดมูลค่ายุติธรรมในกำไรหรือขาดทุน จำนวนเงิน 11.06 ล้านบาท ประกอบด้วย

ณ วันที่ 30 กันยายน 2565 และวันที่ 31 ธันวาคม 2564 เงินกู้ยืมจากสถาบันการเงิน แสดงตามระยะเวลาครบกำหนดการจ่ายชำระหนี้ ดังนี้

ประมาณการหนี้สินผลประโยชน์พนักงาน

ประมาณการหนี้สินผลประโยชน์พนักงาน ณ วันที่ 30 กันยายน 2565 และวันที่ 31 ธันวาคม 2564 ประกอบด้วย

รายการเปลี่ยนแปลงมูลค่าปัจจุบันประมาณการหนี้สินผลประโยชน์พนักงาน สำหรับงวดเก้าเดือนสิ้นสุดวันที่ 30 กันยายน 2565 ดังนี้

ทุนเรือนหุ้น

รายการเคลื่อนไหวทุนเรือนหุ้นสำหรับงวดเก้าเดือนสิ้นสุดวันที่ 30 กันยายน 2565 และ 2564 แสดงดังนี้

ผู้ถือหุ้นสามัญได้รับสิทธิรับเงินปันผลจากการประกาศจ่ายเงินปันผลและสิทธิออกเสียงลงคะแนนหนึ่งหุ้นต่อหนึ่งเสียงสำหรับการประชุมผู้ถือหุ้นของบริษัท

ทุนจดทะเบียน

ที่ประชุมวิสามัญผู้ถือหุ้น เมื่อวันที่ 30 มิถุนายน 2565 มีมติพิเศษอนุมัติให้

แปรสภาพเป็นบริษัทมหาชนจำกัด

เปลี่ยนแปลงมูลค่าที่ตราไว้ของหุ้นสามัญจากเดิมมูลค่าหุ้นละ 100 บาท เป็นมูลค่าหุ้นละ 1 บาท

เพิ่มทุนจดทะเบียนของบริษัทจากเดิมจำนวนเงิน 1,000 ล้านบาท เป็นจำนวนเงิน 1,334 ล้านบาท โดยออกหุ้นสามัญใหม่ จำนวน 334 ล้านหุ้น มูลค่าหุ้นละ 1 บาท

บริษัทดำเนินการจดทะเบียนเปลี่ยนแปลงมูลค่าหุ้นที่ตราไว้ เพิ่มทุนจดทะเบียนและแปรสภาพเป็นบริษัทมหาชนกับกรมพัฒนาธุรกิจการค้า กระทรวงพาณิชย์ เมื่อวันที่ 30 มิถุนายน 2565

จัดสรรหุ้นสามัญเพิ่มทุนจำนวน 334 ล้านหุ้น มูลค่าที่ตราไว้หุ้นละ 1 บาท เพื่อเสนอขายต่อประชาชนทั่วไปครั้งแรก

นำหุ้นสามัญเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย

กำไรต่อหุ้น

กำไรต่อหุ้นขั้นพื้นฐาน

กำไรต่อหุ้นขั้นพื้นฐาน คำนวณโดยหารกำไรสำหรับงวดด้วยจำนวนถัวเฉลี่ยถ่วงน้ำหนักของหุ้นสามัญออกจำหน่ายและชำระแล้วในระหว่างงวด ทั้งนี้ได้ปรับจำนวนหุ้นสามัญสำหรับงวดสามเดือนและเก้าเดือนสิ้นสุดวันที่ 30 กันยายน 2564 เพื่อสะท้อนผลกระทบของการเปลี่ยนแปลงมุลค่าหุ้น (ดูหมายเหตุ 16) โดยกำไรต่อหุ้นขั้นพื้นฐานของงวดก่อนได้ถูกคำนวณขึ้นใหม่โดยถือเสมือนว่าการเปลี่ยนแปลงมูลค่าหุ้นได้เกิดขึ้นตั้งแต่วันที่เริ่มต้นของงวดแรกสุดที่เสนอรายงาน

รายได้จากสัญญาทำกับลูกค้า

การจำแนกรายได้ สำหรับงวดเก้าเดือนสิ้นสุดวันที่ 30 กันยายน 2565 และ 2564 แสดงดังนี้

ภาษีเงินได้

กลุ่มบริษัทรับรู้ค่าใช้จ่ายเกี่ยวกับภาษีเงินได้สำหรับงวดเก้าเดือนสิ้นสุดวันที่ 30 กันยายน 2565 และ 2564 ด้วยประมาณการที่ดีที่สุด โดยอัตราภาษีเงินได้ที่ใช้ในการคำนวณเป็นอัตราภาษีเงินได้ถัวเฉลี่ยถ่วงน้ำหนักทั้งปีที่คาดว่าจะเกิดขึ้นของรอบปีบัญชีนั้น กลุ่มบริษัทอาจปรับปรุงจำนวนภาษีเงินได้ค้างจ่ายในงวดระหว่างกาลต่อมาของรอบปีบัญชีเดียวกัน หากการประมาณการของอัตราภาษีเงินได้ประจำปีเปลี่ยนแปลงไป

ค่าใช้จ่ายภาษีเงินได้ สำหรับงวดเก้าเดือนสิ้นสุดวันที่ 30 กันยายน 2565 และ 2564 แสดงดังนี้

ภาษีเงินได้รอการตัดบัญชี

ภาษีเงินได้รอการตัดบัญชี ณ วันที่ 30 กันยายน 2565  และวันที่ 31 ธันวาคม 2564 ประกอบด้วย

ส่วนงานดำเนินงาน

ข้อมูลส่วนงานดำเนินงานสอดคล้องกับรายงานภายในของกลุ่มบริษัทสำหรับผู้มีอำนาจตัดสินใจสูงสุดด้านการดำเนินงานเพื่อใช้ในการตัดสินใจจัดสรรทรัพยากรให้กับส่วนงานและประเมินผลการดำเนินงานของส่วนงาน โดยพิจารณาจากกำไรหรือขาดทุนจากการดำเนินงานตามส่วนงานซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานในงบการเงิน

ผู้มีอำนาจตัดสินใจสูงสุดด้านการดำเนินงาน คือ คณะกรรมการบริษัท

ส่วนงานธุรกิจ

กลุ่มบริษัทเสนอส่วนงานธุรกิจร่วมกันเนื่องจากใช้ทรัพยากรร่วมกัน ดังนี้

1)	จำหน่ายและรับซื้อเครื่องประดับประเภททองรูปพรรณ เพชร อัญมณีและทองเค

2)	รับขายฝากเครื่องประดับประเภททองรูปพรรณ เพชร อัญมณีและทองเค

รายได้ระหว่างส่วนงานถูกตัดออกจากงบการเงินรวม

ข้อมูลส่วนงานดำเนินงานของกลุ่มบริษัท สำหรับงวดเก้าเดือนสิ้นสุดวันที่ 30 กันยายน 2565 และ 2564 แสดงดังนี้

ต้นทุนบริการในส่วนงานรับขายฝากเครื่องประดับประเภททองรูปพรรณส่วนใหญ่เป็นดอกเบี้ยจ่ายจากกิจกรรมจัดหาเงินซึ่งใช้ในการดำเนินงานร่วมกันกับส่วนงานอื่นและแสดงรวมใน “ต้นทุนทางการเงิน”

ลูกค้ารายใหญ่

กลุ่มบริษัทไม่มีลูกค้ารายใดรายหนึ่งเป็นลูกค้ารายใหญ่ เนื่องจากกลุ่มบริษัทมีลูกค้าจำนวนมาก ซึ่งส่วนใหญ่เป็นลูกค้ารายย่อยทั่วไป

ส่วนงานภูมิศาสตร์

กลุ่มบริษัทดำเนินธุรกิจเฉพาะในประเทศไทยเท่านั้น ไม่มีรายได้จากต่างประเทศหรือสินทรัพย์ในต่างประเทศ โดยลูกค้าตั้งอยู่ภายในราชอาณาจักรไทย

ภาระผูกพันและหนี้สินที่อาจเกิดขึ้น

ภาระผูกพันและหนี้สินที่อาจเกิดขึ้น ณ วันที่ 30 กันยายน 2565 และวันที่ 31 ธันวาคม 2564 ประกอบด้วย

ภาระผูกพัน

กลุ่มบริษัททำสัญญาว่าจ้างที่ปรึกษา กำหนดระยะเวลา 2 ปี จำนวนเงินขั้นต่ำที่จะต้องจ่ายในอนาคตแสดงดังนี้

กลุ่มบริษัททำสัญญาค่าบริการและเช่าอุปกรณ์ กำหนดระยะเวลา 2 ปี จำนวนเงินขั้นต่ำที่จะต้องจ่ายในอนาคตแสดงดังนี้

กลุ่มบริษัททำสัญญาว่าจ้างโฆษณา มูลค่าคงหลือ จำนวนเงิน 15.39 ล้านบาท

หนี้สินที่อาจเกิดขึ้น

ณ วันที่ 31 ธันวาคม 2564 บริษัทสนับสนุนการเงิน (Letter of Comfort) ให้กับบริษัทที่เกี่ยวข้องกันเพื่อค้ำประกันหนี้สินและวงเงินสินเชื่อจากสถาบันการเงิน (ดูหมายเหตุ 4)

เครื่องมือทางการเงิน

เครื่องมือทางการเงิน หมายถึง สัญญาทำให้สินทรัพย์ทางการเงินของกิจการหนึ่ง และหนี้สินทางการเงินหรือตราสารทุนของอีกกิจการหนึ่งเพิ่มขึ้น

เครื่องมือทางการเงินสำคัญของกลุ่มบริษัทแสดงในงบแสดงฐานะการเงิน ประกอบด้วย เงินสดและรายการเทียบเท่า     เงินสด เงินฝากธนาคาร ลูกหนี้การค้าและลูกหนี้อื่น เจ้าหนี้การค้าและเจ้าหนี้อื่น เงินกู้ยืมจากสถาบันการเงิน เงินกู้ยืมจากบุคคลหรือกิจการที่เกี่ยวข้องกัน และหนี้สินตามสัญญาเช่า

มูลค่ายุติธรรม

มูลค่ายุติธรรมของเครื่องมือทางการเงินต้องใช้ดุลยพินิจในการประมาณมูลค่ายุติธรรม ดังนั้น มูลค่ายุติธรรมประมาณขึ้นซึ่งเปิดเผยในหมายเหตุประกอบงบการเงินไม่จำเป็นต้องบ่งชี้ถึงจำนวนเงินซึ่งเกิดขึ้นจริงในตลาดแลกเปลี่ยนในปัจจุบัน การใช้ข้อสมมติฐานทางการตลาดและ/หรือวิธีการประมาณแตกต่างกันอาจมีผลกระทบที่มีสาระสำคัญต่อมูลค่ายุติธรรมประมาณขึ้น

การแสดงข้อมูลมูลค่ายุติธรรมไม่รวมมูลค่ายุติธรรมสำหรับสินทรัพย์ทางการเงินและหนี้สินทางการเงินวัดมูลค่าด้วยราคาทุนตัดจำหน่ายหากมูลค่าตามบัญชีใกล้เคียงกับมูลค่ายุติธรรมอย่างสมเหตุสมผล

สำหรับมูลค่ายุติธรรมของสัญญาซื้อขายเงินตราต่างประเทศล่วงหน้าและสัญญาป้องกันความเสี่ยงด้านราคาอ้างอิงการปรับมูลค่าของสัญญาซึ่งบริษัททำไว้กับธนาคารตั้งแต่เริ่มต้นด้วยราคาตลาด ณ วันสิ้นรอบระยะเวลารายงาน เพื่อสะท้อนให้เห็นถึงมูลค่าของสัญญา ณ เวลาปัจจุบันมากขึ้น

จัดประเภทรายการ

บริษัทจัดประเภทรายการใหม่บางรายการในงบแสดงฐานะการเงิน ณ วันที่ 31 ธันวาคม 2564 เพื่อให้สอดคล้องกับการแสดงรายการในงบการเงินงวดปัจจุบัน ดังนี้

เหตุการณ์ภายหลังรอบระยะเวลารายงาน

ที่ประชุมคณะกรรมการบริษัท เมื่อวันที่ 9 พฤศจิกายน 2565 มีมติอนุมัติจ่ายเงินปันผลระหว่างกาล  อัตราหุ้นละ 1.74576 บาท รวมเป็นจำนวนเงิน 1,745.76 ล้านบาท

เมื่อวันที่ 18 ตุลาคม 2565 บริษัททำสัญญาเงินกู้ยืมจากสถาบันการเงิน ประกอบด้วย วงเงินกู้ยืมระยะยาว จำนวนเงิน 1,284 ล้านบาท และวงเงินกู้ยืมระยะสั้น จำนวนเงิน 1,000 ล้านบาท

การจ่ายชำระหนี้คืน

เงินกู้ยืมระยะยาว

จ่ายชำระรายเดือน 60 งวด จำนวนเงิน 21.40 ล้านบาท

เงินกู้ยืมระยะสั้น

จ่ายชำระเงินต้นพร้อมดอกเบี้ยเมื่อตั๋วสัญญาใช้เงินครบกำหนด

อัตราดอกเบี้ย

อ้างอิงอัตราดอกเบี้ยเงินกู้ขั้นต่ำที่ธนาคารกำหนดเรียกเก็บลูกค้ารายใหญ่ชั้นดี

หลักประกัน

สินค้าคงเหลือ จำนวนเงิน 1,142 ล้านบาท

สิทธิเรียกร้องในสัญญาขายฝาก จำนวนเงิน 1,142 ล้านบาท

เงินฝากธนาคารของบุคคลที่เกี่ยวข้องกัน จำนวนเงินสูงสุด 1,142 ล้านบาท

บุคคลและกิจการที่เกี่ยวข้องกันค้ำประกันเต็มวงเงิน ทั้งนี้ ภาระการค้ำประกันจะสิ้นสุดลงเมื่อบริษัทเป็นบริษัทจดทะเบียนในตลาดหลักทรัพย์แห่งประเทศไทย

ข้อปฏิบัติ

บุคคลที่เกี่ยวข้องกันต้องดำรงสัดส่วนการถือหุ้นตามข้อตกลง

การดำรงอัตราส่วนทางการเงินตามข้อตกลง